Nuwe top polisieman van Gauteng glo aangekla | Maroela Media
Riah Phiyega, nasionale kommissaris van die polisie, het Saterdag die aanstelling aangekondig. "Lt.gen. Bethuel Zuma het 20 jaar ervaring as 'n polisiebeampte," het Phiyega gesê. "Hy het van 'n konstabel na 'n generaal-majoor gevorder."
Hy is glo nie 'n verwant aan pres. Jacob Zuma nie.
Intussen berig EWN dat Zuma glo kriminele klagte in die gesig staar. Hy is glo in September 2008 in Pietermaritzburg in hegtenis geneem op aanklag van dronkbestuur, dat hy 'n padblokkade verontagsaam het en dat hy nie verkeersbeamptes wou toelaat om sy bloed te trek om die alkoholvlak te toets nie.
Volgens EWN het hy vlugtig ná sy inhegtenisneming in die hof verskyn en sedertdien is die saak op verskeie geleenthede teruggetrek en weer ingestel.
Phiyega het aan EWN gesê sy is eers oor dié saak ingelig nadat sy die aanstelling gemaak het. "Ek het sopas daarvan uitgevind. Hy het aangedui daar is so 'n saak maar ek is nie seker oor die inhegtenisneming nie en ons sal binnekort kommentaar lewer oor die saak," het Phiyega aan EWN gesê.
Zuma sal lt.gen. Mzwandile Petros vervang wat Saterdag sy laaste dag as provinsiale kommissaris deurgebring het nadat hy sy aftrede aangekondig het. Phiyega het Petros bedank vir sy lojale diens aan die polisie. Sy sê hy sal nog 'n jaar lank betrokke wees by die polisiediens. "Hy het aangedui dat hy ander belange wil nastreef, maar ek het hard probeer om seker te maak dat sy vaardighede nie verlore gaan vir die SAPD nie. Hy het goedhartig ingestem om tot die einde van die jaar aan te bly om op 'n paar spesiale projekte te fokus."
Intussen is lt.gen. Sehlahle Fanie Masemola as die nuwe kommissaris vir Limpopo aangestel. Lt.gen. Simon Mpembe, die vorige kommissaris van Limpopo, is as die nuwe kommissaris vir Vrystaat aangestel. Phiyega het ook drie adjunk nasionale kommissarise aangestel.
SKANDE-HIERDIE LAND IS IN DIE VERDOEMENIS.WAT GAAN HIERDIE REGERING DOEN,OM DIE MOORDE TE STOP OP ONS BOERE EN WITMENSE.mOET DIE WITMENSE IN OPSTAND KOM?????
IS DAAR EEN VAN HULLE WAT NIE N KRIMINEEL IS NIE.????
Weereens 'n jammerlike flater – om eers 'n aanstelling bekend te maak en dan te moet uitvind dat die kandidaat eintlik 'n kriminele rekord het – dit is onvergeeflik vir 'n instelling soos die SAPD en sal maatreëls in plek moet kom om dit in die toekoms te verhoed. Om bloot binne 20 jaar te vorder van 'n korporaal na 'n generaal, is nie in alle gevalle 'n groot prestasie nie – veral nie binne ANC-regeringsverband nie want daar is soveel nepotisme asook baantjies vir boeties en ander vorme van voortrekkery. Gee liewer die kandidaat se akademiese prestasie deur want… Lees meer »
"Phiyega het aan EWN gesê sy is eers oor dié saak ingelig nadat sy die aanstelling gemaak het."
Dit, kommissaris Phiyega, is 'n erkenning van onbevoegdheid. Selfs jou mees junior konstabeltjie sal jou vertel dat 'n mens eers die ondersoekwerk doen en dan die aanstelling maak.
Wanneer kan ons jou uittrede verwag? Sonder goue handdruk.
Asseblief spaar ons manne en vroue in Blou hierdie vernedering ook hoe kan daar verwag word dat die ondergeskiktes hulle werk reg moet doen as top bestuur in so mate korrup is. Dis n skande Generaal Phiyega ek het baie respek vir jou maar wraggies kon jy nie eers seker gemaak het watter klagtes die man in die gesig staar nie nee man maggies jy het soveel mense wat jou ondersteun nou faal jy hulle deur die aanstelling my opinie jys sal vinnig moet regstel ek vra al hoelank om n afspraak met jou Generaal en elke keer kry ek… Lees meer »